Con a desaparición d'a Recopa d'Europa en 1999, os campions nacionals de copa se clasificaban t'a Copa d'a UEFA (o qual se mantiene dica o día de hue), y os que finalizaban como tercers de grupo en a primera fase d'a Liga de Campions plegaban a disputar a tercera ronda d'a UEFA. Precisament a final d'a edición 1999/2000 se disputó entre dos conchuntos eliminaus ixa mesma temporada d'a maxima competición europea, o Arsenal FC anglés y o Galatasaray SK turco, en o Parken Stadion de Copenhague. Dimpués d'empatar sin gols os 90 menutos y o tiempo extra, a tanda de penaltis tornaría a estar decisiva. Os turcos s'imposoron por 4-1, convertir en o primer equipo d'o suyo país en ganar una competición europea.